b"\n_START_ARTICLE_\nCamp Rock\n_START_SECTION_\nHandling\n_START_PARAGRAPH_\nFilmen handler om Mitchie Torres (Demi Lovato) som vil p\xc3\xa5 musikkleiren Camp Rock. Foreldrene har ikke nok penger, men moren, som jobber innen catering, f\xc3\xa5r ordnet en jobb der, og Mitchie f\xc3\xa5r v\xc3\xa6re med s\xc3\xa5 lenge hun hjelper moren p\xc3\xa5 kj\xc3\xb8kkenet._NEWLINE_Shane Grey (Joe Jonas) er medlem av bandet \xc2\xabConnect 3\xc2\xbb (Jonas Brothers), men har en tendens til \xc3\xa5 v\xc3\xa6re arrogant og bortskjemt, og blir derfor sendt til leiren for \xc3\xa5 bli kvitt noen av uvanene og samtidig l\xc3\xa6re opp nye gryende artister. Mens han gjemmer seg for noen litt for ivrige fans, f\xc3\xa5r han h\xc3\xb8re Mitchie synge og forelsker seg i stemmen hennes, men kan ikke se hvem som synger. Rykter om Shane og sangen g\xc3\xa5r leiren rundt, men Mitchie tror ikke det er hun han leter etter._NEWLINE_Mitchie lyver om foreldrene sine, og f\xc3\xa5r tilbud om \xc3\xa5 bli med i leirens snobbegjeng, men lederen, Tess, ser ikke med blide \xc3\xb8yne p\xc3\xa5 Mitchies egne sanger og Caitlyn, som var den f\xc3\xb8rste Mitchie ble kjent med p\xc3\xa5 leiren._NEWLINE_Tess finner ut at Mitchie har l\xc3\xb8yet om hvem hun er, r\xc3\xb8per det for hele leiren, og ekskluderer henne fra gjengen sin. Shane som i mellomtiden er blitt god venn med Mitchie blir veldig skuffet. N\xc3\xa5r Shane snakker med onkelen Brown, som ogs\xc3\xa5 er lederen av leiren, synger han en del av Mitchies sang, og Tess, som har h\xc3\xb8rt Mitchie synge den, legger igjen armb\xc3\xa5ndet sitt, og p\xc3\xa5st\xc3\xa5r Mitchie har tatt det og hun blir utestengt til slutten av Camp Rock._NEWLINE_Rett f\xc3\xb8r finalen blir Peggy og Ella, de to andre i Tess\xe2\x80\x99 gjeng, lei av Tess og de splitter opp. N\xc3\xa5r Final Jam offisielt er slutt f\xc3\xa5r Mitchie synge sangen, og Shane g\xc3\xa5r opp p\xc3\xa5 scenen og synger sin sang til henne. Vinneren er Margaret \xc2\xabPeggy\xc2\xbb Dupree med sangen Here I Am.\n_START_SECTION_\nOppf\xc3\xb8lger\n_START_PARAGRAPH_\nOppf\xc3\xb8lgeren, Camp Rock 2: The Final Jam, hadde premiere i september 2010. Jonas Brothers' yngre bror, Frankie, spiller Trevor Gray i oppf\xc3\xb8lgeren."